கேள்வி: 2023 எறாத்து நிலநடுக்கம் - தாக்கம் என்பது என்ன?
பதில்: தாலிபான் செய்தித் தொடர்பாளர் கூறுகையில், 2,530 பேர் உயிரிழந்துள்ளனர் என்று தெரிவித்துள்ளார். ஆப்கான் செம்பிறை சங்கம் குறைந்தது 500 இறப்புகளைப் பதிவு செய்துள்ளது. 9,240 பேர் காயமடைந்துள்ளனர். 1,329 வீடுகள் சேதமடைந்துள்ளன அல்லது அழிக்கப்பட்டுள்ளன. தேசிய பேரிடர் மேலாண்மை ஆணையத்தை பிரதிநிதித்துவப்படுத்தும் அதிகாரி ஒருவர், 1,000 மக்கள்தொகை கொண்ட பல கிராமங்களில், 300 வீடுகள் இருக்கலாம் என்றும், 100 வீடுகள் மட்டுமே அப்படியே இருப்பதாகவும் கூறினார். மொத்தத்தில், ஜிந்தா ஜன் மாவட்டத்தில் நான்கு கிராமங்கள் உட்பட, நிலநடுக்கத்தின் மையத்திற்கு அருகிலுள்ள 12 கிராமங்கள் அழிக்கப்பட்டன. தொலைபேசித் தொடர்புகளும் துண்டிக்கப்பட்டன. 30 உறுப்பினர்களைக் கொண்ட சில குடும்பங்கள் உட்பட முழுக் குடும்பங்களும் இடிபாடுகளுக்கு அடியில் சிக்கியுள்ளதாக கூறப்படுகிறது. பக்கத்து மாகாணங்களான பட்கிஸ் மாகாணம் மற்றும் பரா மாகாணம் இடிந்து விழுந்த வீடுகள் மற்றும் காயங்கள் பதிவாகியுள்ளன. நிலச்சரிவும் ஏற்பட்டது. ஈரானில், டோர்பாட்-இ ஜாமில் ஒருவர் காயமடைந்தார் மற்றும் தைபாத்தில் வீடுகளுக்கு சிறிய அளவிலான சேதம் ஏற்பட்டது. அக்டோபர் 11 ஆம் நாள் ஏற்பட்ட நிலநடுக்கத்தல் குறைந்தபட்சம் ஒரு இறப்பு ஏற்பட்டதோடு 153 பேர் காயமடைந்திருக்கலாம் என்று கணிக்கப்படுகிறது. முதல் இரண்டு நிலநடுக்கங்களால் வீடுகள் சேதமடைந்ததால் மக்களில் பெரும்பாலானோர் திறந்த வெளியில் வசித்து வந்த நிலையில் விடியற்பொழுதில் இந்த நிலநடுக்கம் ஏற்பட்டுள்ளது. எறாத்தில் உள்ள ஆளுநர் அலுவலகத்தின் கூற்றுப்படி பல்வேறு அண்டை மாவட்டங்கள் முதல் இரண்டு நிலநடுக்கங்களால் கடுமையான சேதமடைந்திருந்த நிலையில் அக்டோபர் 11 ஆம் நாள் ஏற்பட்ட நிலநடுக்கத்தின் காரணமாக மிகப்பெரிய இழப்பை அனுபவித்து வருவதாகத் தெரிவிக்கப்பட்டுள்ளது. சஹாக் என்ற கிராமத்தில் இந்த நிலநடுக்கம் 700 வீடுகளை அழித்துள்ளது. எறாத்து-தோர்குன்டி நெடுஞ்சாலையானது ஒரு நிலச்சரிவின் காரணமாக முற்றிலுமாகப் போக்குவரத்திற்கு பயன்படா நிலையில் உள்ளது. எறாத்தில் இந்த முறை சேதங்கள் குறைவு தான். அக்தாருதீன் கோட்டையின் செங்கற்கள் சீர்குலைந்துள்ளன. பகுதியளவு சுவர்கள் சேதமடைந்துளள்ன. பல பள்ளிவாசல் கோபுரங்கள் சிதைந்துள்ளன.